REGULAMENTUL (CE) NR. 297/2007 AL COMISIEI
din 20 martie 2007
de stabilire a măsurii în care pot fi acceptate cererile de licențe de import depuse în martie 2007 pentru anumite produse din sectorul ouălor și al cărnii de pasăre în cadrul Regulamentelor (CE) nr. 593/2004 și (CE) nr. 1251/96
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 593/2004 al Comisiei din 30 martie 2004 privind deschiderea și gestionarea în sectorul ouălor și pentru ovalbumine a contingentelor tarifare (1), în special articolul 5 alineatul (5),
având în vedere Regulamentul (CE) nr. 1251/96 al Comisiei din 28 iunie 1996 privind deschiderea și gestionarea contingentelor tarifare în sectorul cărnii de pasăre (2), în special articolul 5 alineatul (5),
întrucât:
Cantitățile solicitate în cererile de licențe de import pentru anumite produse depuse pentru perioada 1 aprilie-30 iunie 2007 sunt mai mici sau egale cu cantitățile disponibile și pot fi, prin urmare, acordate integral, iar pentru alte produse aceste cantități depășesc cantitățile disponibile și trebuie deci micșorate cu un procentaj fix pentru a garanta o distribuție echitabilă,
ADOPTĂ PREZENTUL REGULAMENT:
Articolul 1
Se acceptă, în măsura menționată în anexa la prezentul regulament, cererile de licențe de import depuse pentru perioada 1 aprilie-30 iunie 2007 în temeiul Regulamentelor (CE) nr. 593/2004 și (CE) nr. 1251/96.
Articolul 2
Prezentul regulament intră în vigoare la 21 martie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 martie 2007.